[4] દરેક વ્યક્તિમાં સ્ત્રી-પુરુષનો અંશ હોવો જોઈએ; પણ તેથી પુરુષે કંઈ નકલી સ્ત્રી બનવાનું નથી, તેમ સ્ત્રીએ પુરુષની કાર્બનકૉપી બનવાની જરૂર નથી. સ્ત્રીમાં જ્યારે સ્ત્રીના ગુણોનો વિકાસ થાય છે, ત્યારે પુરુષના ગુણોના સંયોગથી એનું વ્યક્તિત્વ સંપન્ન થાય છે. એ જ રીતે પુરુષમાં જ્યારે પુરુષના ગુણોનો વિકાસ થાય છે, ત્યારે સ્ત્રીના ગુણોના સંયોગથી એનું વ્યક્તિત્વ સંપન્ન થાય છે. આવી સંયુક્ત વિભૂતિ એ ન તો અર્ધનારીશ્વર છે કે ન તો અર્ધનરેશ્વર છે; પણ તે સંપૂર્ણ નારીનરેશ્વર છે અને સ્ત્રી-પુરુષ સમાનતાનું પ્રતીક છે. – દાદા ધર્માધિકારી